پاکستان میں 10 ایرانی ملاحوں کی رہائی

پاکستان کے ساحلی شہر کراچی کی جیل میں قید 10 ایرانی ملاحوں کو ایرانی قونصلیٹ کی کوششوں سے کل رہا کروا لیا گیا.

خبر کا کوڈ: 1536

تاریخ: 01 June 2018 - 11:45

مقدس دفاع نیوز ایجنسی کی رپورٹ کے مطابق، ایرانی ملاحوں کو غیرقانونی طور پر پاکستانی سمندری حدود میں داخل ہونے کی وجہ سے گرفتار کیا گیا تھا اور ان کو کراچی کی جیل میں رکھا گیا تھا.

کراچی کی جیل سے رہائی کے بعد تمام  ایرانی ملاح ایران  پہنچ گئے ہیں۔

رواں سال مارچ کے مہینے میں 9 ایرانی ملاحوں کو غیرقانونی طور پر پاکستان کی سمندری حدود میں داخل ہونے کی وجہ سے گرفتار کیا گیا اور بعد ازیں ان کو بھی ایرانی حکام کے حوالے کر دیا گیا.

گزشتہ دو سال کے دوران کراچی میں ایرانی قونصلیٹ کی کوششوں سے سندھ کی جیلوں سے 40 ایرانی شہریوں کی رہائی ممکن ہوئی۔

واضح رہے کہ درجنوں پاکستانی ملاحوں کو غیرقانونی طور پر ایرانی سمندری حدود میں داخل ہونے کی وجہ سے گرفتار کیا گیا تھا اور دونوں ملکوں کے حکام کی کوششوں کے بعد انھیں رہا کر دیا گیا۔

پیغام کا اختتام/